Konferenza tal-aħbarijiet Konferenza tal-aħbarijiet tal-Partit Nazzjonalista mill-kandidati Graziella Attard Previ, Jerome Caruana Cilia u Justin Schembri. Posted by Partit Nazzjonalista on Thursday, April 15, 2021 .td_uid_2_607930d7c798e_rand.td-a-rec-img{text-align:left}.td_uid_2_607930d7c798e_rand.td-a-rec-img img{margin:0 auto 0 0} Il-Ministru Carmelo Abela għandu jagħti lura l-fondi pubbliċi li ħa u jitkeċċa mill-kariga tiegħu, wara li r-rapport tal-Kummissarju tal-Istandards George Hyzler sabu ħati ta' ksur tal-etika. Dan qalu l-Partit Nazzjonalista, waqt konferenza stampa il-Ħamis, fejn qal ukoll li r-riklam serva interess wieħed biss, dak li jiżdied il-profil personali ta' Abela qabel ir-reshuffle tal-kabinett. Fit-8 ta' April, Newsbook.com.mt kien żvela li l-Kummissarju għall-Istandards fil-Ħajja Pubblika, George Hyzler ikkonkluda li l-Ministru Carmelo Abela kiser l-etika permezz ta' kampanja ta' reklamar li tħallset minn fondi pubbliċi. Carmelo Abela misjub ħati ta' ksur tal-etika mill-Kummissarju tal-Istandards L-Erbgħa filgħaxija, Hylzer, kkonferma dak li żvela Newsbook.com.mt, dak li l-Ministru Carmelo Abela kiser il-Kodiċi ta' Etika, hekk kif reklami li dehru fil-ġurnali lokali mħallsa minn fondi pubbliċi, saru biex jimbotta d-dehra tiegħu aktar milli offrew informazzjoni ta' valur lill-pubbliku. Ikkonfermata: "Reklam minn fondi pubbliċi biex jonfoħ lilu nnifsu" Il-Kanditat tal-PN, Jerome Caruana Cilia, akkuża lill-Prim Ministru Robert Abela li qed jadotta standards doppji mal-Membri Parlamentari tiegħu, hekk kif saħaq li Abela kien qal li kien se jieħu azzjoni wara rapport fuq Rosianne Cutajar u hekk kif issa hemm rapport fuq Carmelo Abela, il-Prim Ministru għadu ma ħa l-ebda azzjoni. Spjega wkoll li l-flus minfuqgħa fuq ir-riklamar, madwar €7,000, għandhom jingħataw lura, peress li dawn huma flus il-poplu. Fil-konferenza stampa tkellmu wkoll Justin Schembri u Graziella Attard Previ. Meta mistoqsija dwar il-Membru Parlamentari Nazzjonalista, Toni Bezzina, wara l-investigazzjonijiet tal-Pulizija minħabba korruzzjoni, il-kandidati għażlu li jevitaw li jwieġbu. Filmat: "Attentat ta' frame-up politiku" – Toni Bezzina Bezzina ġie interrogat b'rabta ma' korruzzjoni u sostna li dak li kellu jgħid qalu, u li l-każ hu frame-up politiku. Il-Kanditati tal-PN qalu li l-Partit Nazzjonalista wrew responsabbiltà u semmew ir-riżenja riċenti ta' Karol Aquilina bħala kelliem għall-Ġustizzja u r-Riforma Elettorali u Segretarju tal-Grupp Parlamentari, sakemm joħroġ ir-riżultat ta' proċeduri kriminali fuq inċident tas-sewqan f'Ġunju tal-2019 fejn irrifjuta li jobdi l-istruzzjonijiet tal-pulizija. Aquilina jirriżenja minn kelliem tal-PN għax ħarrkuh dwar inċident tal-2019 Iżda l-kandidati ma qalux jekk Bezzina hux se jitneħħa mill-kariga tiegħu sakemm tkun konkluża l-investigazzjoni. Il-PN jista' jitkellem meta jkeċċi lil min hu kkundannat hu stess – PL B'risposta għal dak li ntqal waqt il-konferenza stampa, il-Partit Laburista qal fi stqarrija li l-PN għandu jitkellem meta hu jkeċċi lil min kien ikkundannat minn rapporti tal-Awditur Ġenerali u sentenzi tal-Qorti. Qal kif dak li tkellem dwaru l-PN llum hu "rapport prima facie tal-Kummissarju għall-Ħarsien tal-Istandards li issa qiegħed quddiem il-Kumitat għall-Istandards tal-Parlament." Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_607930d7c7c83_rand.td-a-rec-img{text-align:left}.td_uid_3_607930d7c7c83_rand.td-a-rec-img img{margin:0 auto 0 0}